Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 549/12/6601	Banská Bystrica, 22.1.2013
EEČ : 2-45-13-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Banská Bystrica
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	od marca  2012 do súčasnej doby si neplnil zákonnú vyživovaciu povinnosť voči synovi XXXXX, nar. XXXXX napriek tomu, že rozsudkom 
Okresného súdu v Banskej Bystrici sp. zn.7 C 174/2010 z  29.11. 2010  zaviazaný prispievať na jeho výživu sumou po 110,- € vždy do 15. dňa v mesiaci vopred do jeho rúk,  pričom za uvedené dlhoval na výživnom XXXXX, nar. XXXXX, trvalým bydliskom XXXXX, ul. XXXXX č. XXXXX sumu 990 € ,
	uvedenej trestnej činnosti sa dopustil napriek tomu, že trestným rozkazom Okresného súdu v Banskej Bystrici  sp. zn. 2 T 12/2012 z 31. 01. 2012 bol odsúdený pre prečin zanedbania povinnej výživy podľa § 207 ods. 1 Tr. zák., za čo mu bol uložený trest odňatia slobody v trvaní  5 mesiacov,  ktorého výkon mu bol odložený na skúšobnú dobu v trvaní 16 mesiacov,

lebo zanikla trestnosť činu
Odôvodnenie:
	Vyšetrovateľom OR PZ OKP Banská Bystrica pod ČVS: ORP-807/1-OVK-BB-2012 bol obvinený XXXXX stíhaný pre prečin zanedbania povinnej výživy podľa § 207 ods. 1, 3 písm. c/ Tr. zák. na tom skutkovom základe, ako je uvedené vo výrokovej časti rozhodnutia.                                                                

           Po skončení vyšetrovania vyšetrovateľ predložil na tunajšiu okresnú prokuratúru vyšetrovací spis s návrhom na zastavenie trestného stíhania z dôvodu účinnej ľútosti.
	  
            Obvinený prípravnom konaní k trestnej činnosti odmietol vypovedať, čím využil svoje zákonné oprávnenie.
            
            Svedok-poškodený XXXXX uviedol, že obvinený neplatil výživné od marca 2012 do súčasnej doby, pričom 09.11.2012 uhradil sumu 220 €, 27.11.2012 uhradil dodatočne sumu 220 €, 23.12.2012 uhradil dodatočne sumu 220 € a 15.01.2013 uhradil dodatočne výživné vo výške 550 €. V súčasnej dobe má uhradené voči nemu celé dlžné výživné, ako aj bežné výživné. Počas tohto obdobia núdzou netrpel a neplatenie výživného obvineným nemalo voči nemu trvalo nepriaznivé následky. 
       
            Prečinu zanedbania povinnej výživy podľa § 207 ods 1, 3 písm. c/ Tr. zák. sa dopustí ten, kto najmenej 3 mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného, a spáchať taký čin hoci bol v predchádzajúcich v dvadsiatich štyroch mesiacoch za taký čin odsúdený, alebo z výkonu trestu odňatia slobody uloženého za taký čin prepustený.

	  Podľa § 86 písm. a/  Tr. zák. trestnosť trestného činu zaniká aj vtedy, ako ide o trestný čin zanedbania povinnej výživy podľa  § 207, ak  trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215  ods. 1 písm. h/  Tr. por. prokurátor zastaví trestné stíhanie, ak zanikla trestnosť činu.
	
             Preto som rozhodla tak, ako je vyššie uvedené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dana Michaličková
prokurátorka